pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เพื่อหารือเกี่ยวกับแนวทางการดำเนินงานของกองทุนสินเชื่อเอสเอ็มอีตามแนวประชารัฐ เสริมสภาพคล่องแก่เอส
วันพฤหัสบดีที่ 7 พฤศจิกายน 2562
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เพื่อหารือเกี่ยวกับแนวทางการดําเนินงานของกองทุนสินเชื่อเอสเอ็มอีตามแนวประชารัฐ เสริมสภาพคล่องแก่เอส
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เพื่อหารือเกี่ยวกับแนวทางการดําเนินงานของกองทุนสินเชื่อเอสเอ็มอีตามแนวประชารัฐ เสริมสภาพคล่องแก่เอส
วันนี้ (7 พฤศจิกายน 2562) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เพื่อหารือเกี่ยวกับแนวทางการดําเนินงานของกองทุนสินเชื่อเอสเอ็มอีตามแนวประชารัฐ เสริมสภาพคล่องแก่เอสเอ็มอี “SME โตไว ไทยยั่งยืน” วงเงินรวม 3,000 ล้านบาท ทั้งนี้ เพื่อให้การอนุมัติสินเชื่อสามารถดําเนินการได้อย่างรวดเร็วยิ่งขึ้น โดยจะสามารถเปิดรับขอสินเชื่อได้ตั้งแต่วันที่ 15 พฤศจิกายน 2562 ตั้งเป้าปล่อยสินเชื่อให้หมดภายใน 3 เดือน โดยมีนายภานุวัตน์ ตริยางกูรศรี รองปลัดกระทรวงอุตสาหกรรม และนายเดชา จาตุธนานันท์ รองอธิบดีกรมส่งเสริมอุตสาหกรรม พร้อมด้วยคณะกรรมการบริหารกองทุนฯ เข้าร่วมประชุมด้วย ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กสร. จัดอบรมหลักสูตรการว่าความในศาลแรงงาน ฟ้องคดีแทนลูกจ้าง
วันอังคารที่ 20 กุมภาพันธ์ 2561
กสร. จัดอบรมหลักสูตรการว่าความในศาลแรงงาน ฟ้องคดีแทนลูกจ้าง
กรมสวัสดิการและคุ้มครองแรงงาน อบรมความรู้หลักสูตรการว่าความในศาลแรงงาน ปั้นนิติกรเป็นทนายความฟ้องคดี-แก้ต่างคดีแรงงานให้ลูกจ้าง ตั้งเป้าเพิ่มประสิทธภาพเรียกร้องสิทธิให้ลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.มีกฎหมายที่อยู่ในความรับผิดชอบหลายฉบับ โดยเป็นกฎหมายระดับพระราชบัญญัติ 6 ฉบับ รวมทั้งกฎหมายลําดับรองที่เกี่ยวข้องอีกจํานวนมาก ทั้งนี้ การปฏิบัติงานด้านกฎหมาย ตลอดจนการบังคับใช้กฎหมาย นิติกรในฐานะผู้ปฏิบัติงานหลักด้านกฎหมายถือเป็นฟันเฟืองสําคัญในการขับเคลื่อนงานดังกล่าวให้มีประสิทธิภาพ สัมฤทธิ์ผลและก่อประโยชน์สูงสุดแก่นายจ้าง ลูกจ้าง ซึ่งหน้าที่สําคัญประการหนึ่งคือ การเป็นทนายความฟ้องคดี หรือแก้ต่างคดีให้แก่ลูกจ้าง หรือทายาทโดยชอบธรรมของลูกจ้างซึ่งถึงแก่ความตาย ตามมาตรา 8 แห่ง พระราชบัญญัติคุ้มครองแรงงาน พ.ศ.2541 หรือการดําเนินคดีแทนให้แก่ผู้รับงานไปทําที่บ้านหรือทายาทในการฟ้องเรียกทรัพย์สินหรือค่าเสียหาย
นายอนันต์ชัย กล่าวต่อไปว่า กสร. ได้เล็งเห็นถึงความสําคัญของการเพิ่มพูนความรู้ความสามารถในเรื่อง การจัดทําความฟ้อง คําให้การ คําร้องต่าง ๆ การเตรียมการรวบรวมพยานหลักฐาน ขั้นตอนวิธีพิจารณาคดีของศาลแรงงานและการบังคับคดีตามคําพิพากษาของศาลแรงงาน จึงได้จัดหลักสูตรอบรมเพื่อพัฒนาศักยภาพด้านกฎหมาย หลักสูตรการว่าความในศาลแรงงานให้แก่นิติกรผู้ปฏิบัติงาน โดยมีหัวข้อหลัก ๆ อาทิ เรื่องการเตรียมคดี การดําเนินคดีแบบกลุ่ม การอุทธรณ์และฎีกา การรับฟังพยานหลักฐานของศาล เทคนิคการซักถามพยาน มารยาทการว่าความ เป็นต้น และยังมุ่งเน้นการฝึกเชิงปฏิบัติ โดยฝึกเขียนคําฟ้อง คําร้องขอต่าง ๆ และฝึกศาลจําลอง เป็นต้น ทั้งนี้ กสร. มุ่งหวังให้นิติกรมีประสิทธิภาพมากยิ่งขึ้นในการเรียกร้องสิทธิตามกฎหมายให้แก่ลูกจ้าง ผู้รับงานไปทําที่บ้าน หรือทายาทโดยชอบธรรมของบุคคลดังกล่าว
รัฐบาลไทย-ข่าวทำเนียบรัฐบาล-ทส. ถวายแจกันดอกไม้และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันเสาร์ที่ 19 ตุลาคม 2562
ทส. ถวายแจกันดอกไม้และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
รมว.ทส.​ นําคณะผู้บริหารระดับสูงในสังกัด​ ร่วมถวายแจกันดอกไม้​ และลงนามถวายพระพร​ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​ และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ทส.ถวายแจกันดอกไม้และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันนี้ (19 ตุลาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อมร่วมถวายแจกันดอกไม้และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถให้ทรงหายจากพระอาการประชวรณ อาคารภูมิสิริมังคลานุสรณ์ โรงพยาบาลจุฬาลงกรณ์สภากาชาดไทย
รัฐบาลไทย-ข่าวทำเนียบรัฐบาล-สั่งเร่งช่วยเหลือผู้ประสบภัยน้ำป่าไหลหลาก
วันอาทิตย์ที่ 2 สิงหาคม 2563
สั่งเร่งช่วยเหลือผู้ประสบภัยน้ําป่าไหลหลาก
--
#ไทยคู่ฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงถึงสถานการณ์น้ําป่าไหลหลากเข้าท่วมบ้านเรือนประชาชนในพื้นที่ อ.เมือง อ.เชียงคาน และ อ.ปากชม จ.เลย โดยได้สั่งการไปยังผู้ว่าราชการจังหวัดเลย หน่วยทหารในพื้นที่ และเจ้าหน้่าที่ที่เกี่ยวข้อง ระดมกําลังลงพื้นที่เร่งให้ความช่วยเหลือประชาชนในพื้นที่จังหวัด ประกอบด้วย อ.เมือง ต.น้ําสวย รวม 7 หมู่บ้าน อ.เชียงคาน จํานวน 2 ตําบล ได้แก่ ต.เขาแก้ว รวม 2 หมู่บ้าน และ ต.ธาตุ รวม 9 หมู่บ้าน และ อ.ปากชม จํานวน 3 ตําบล ได้แก่ ต.เชียงกลม ต.ห้วยบ่อซืน และต.ชมเจริญ ซึ่งเป็นพื้นที่ได้รับผลกระทบจากฝนที่ตกหนักตลอดทั้งคืนทําให้เกิดน้ําป่าไหลหลากทะลักเข้าท่วมถนนและบ้านเรือนของประชาชนเมื่อคืนที่ผ่านมา
.
ทั้งนี้ นายกรัฐมนตรีกําชับให้ช่วยเหลือบรรเทาความเดือดร้อนของประชาชนในเบื้องต้น รวมทั้งให้เร่งสํารวจความเสียหาย อย่าปล่อยให้ชาวบ้านเดือดร้อน เกิดความเสียหายต่อชีวิตและทรัพย์สิน ตลอดจนสัตว์เลี้ยง พร้อมกับให้เคลื่อนย้ายชาวบ้านและสัตว์เลี้ยงไปอยู่ในที่ที่ปลอดภัย จัดหาอาหาร น้ําดื่ม น้ําใช้ให้กับชาวบ้านอย่างพอเพียง ขอให้ปฎิบัติงานด้วยความระมัดระวังคํานึงถึงความปลอดภัยชีวิตเป็นสําคัญ และย้ําเตือนให้ชาวบ้านติดตามข่าวสารรวมถึงการแจ้งเตือนจากส่วนราชการอย่างใกล้ชิด
รัฐบาลไทย-ข่าวทำเนียบรัฐบาล-วธ.มอบรางวัลประกวดงานเขียน เรื่องเล่าจากบ้านเรา ปี ๒๕๖๒ และกิจกรรมการเรียนรู้ด้านวรรณศิลป์
วันศุกร์ที่ 23 สิงหาคม 2562
วธ.มอบรางวัลประกวดงานเขียน เรื่องเล่าจากบ้านเรา ปี ๒๕๖๒ และกิจกรรมการเรียนรู้ด้านวรรณศิลป์
วธ.มอบรางวัลประกวดงานเขียน เรื่องเล่าจากบ้านเรา ปี ๒๕๖๒ และกิจกรรมการเรียนรู้ด้านวรรณศิลป์
วธ.มอบรางวัลประกวดงานเขียน เรื่องเล่าจากบ้านเรา ปี ๒๕๖๒ และกิจกรรมการเรียนรู้ด้านวรรณศิลป์
วันที่ 23 สิงหาคม 2562 ณ หอศิลป์ร่วมสมัยราชดําเนิน นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีมอบรางวัลประกวดงานเขียนเรื่องเล่าจากบ้านเรา ประจําปี ๒๕๖๒ พร้อมนางสาวศิริพรรณ ทองเจิม ผู้ตรวจราชการกระทรวงวัฒนธรรม และนายบุญเลิศ คําดี รองผู้อํานวยการสํานักงานศิลปวัฒนธรรมร่วมสมัย โดยวัตถุประสงค์ของโครงการเพื่อสนับสนุนการสร้างสรรค์ผลงานทางด้านวรรณศิลป์ แก่เด็ก เยาวชน และประชาชน ในพื้นที่ ๔ จังหวัดภาคใต้ ประกอบด้วย สงขลา ปัตตานี ยะลา และนราธิวาส ตลอดจนเผยแพร่เรื่องราววิถีชีวิตและและศิลปวัฒนธรรมของคนในพื้นที่ ๔ จังหวัดชายแดนภาคใต้ให้เป็นที่รู้จักและเข้าใจ โดยเปิดรับสมัครผลงานภายใต้หัวข้อ เรื่องเล่าจากบ้านเรา ตั้งแต่เดือนมกราคม ๒๕๖๒ มีประเด็นนําเสนอในการถ่ายทอดเรื่องราวที่ได้รับแรงบันดาลใจ อาทิ ความอุดมสมบูรณ์ทางธรรมชาติ เอกลักษณ์ทางด้านประเพณีและศิลปวัฒนธรรม รวมถึงวิถีชีวิตการอยู่ร่วมกัน โดยแบ่งเป็นประเภท ดังนี้ ๑.เรียงความ ระดับประถมศึกษาและมัธยมศึกษา ๒. เรื่องสั้น ระดับอุดมศึกษาและประชาชนทั่วไป และ ๓. กวีนิพนธ์ หลังปิดรับสมัคร ปรากฏว่า มีผู้ส่งผลงานเข้าประกวดรวมทั้งสิ้น ๓๕๐ ผลงาน แบ่งเป็น ระดับประถมศึกษา ๕๑ ผลงาน ระดับมัธยมศึกษา ๑๐๘ ผลงาน ระดับอุดมศึกษาและประชาชนทั่วไป ๑๑๕ ผลงาน และกวีนิพนธ์ (ไม่จํากัดอายุ) ๗๖ ผลงาน คณะกรรมการได้พิจารณาตัดสินให้มีผู้ได้รับรางวัล ๕๒ ผลงาน ทั้งนี้ สํานักงานศิลปวัฒนธรรมร่วมสมัยได้จัดพิมพ์ผลงานดังกล่าวเป็นหนังสือ ชื่อ”วันที่ความรักผลิบาน ณ บ้านเรา” เพื่อเผยแพร่ให้แก่สถาบันการศึกษา ห้องสมุด หน่วยงานที่เกี่ยวข้องและผู้สนใจต่อไป
รัฐบาลไทย-ข่าวทำเนียบรัฐบาล-SME D Bank ร่วมกับ LAZADA เดินหน้าฟื้นธุรกิจยุค New Normal จัดงานสัมมนาเชิงปฏิบัติการตลาดออนไลน์ “SME D ยกกำลัง 3” ครั้งที่ 1 [กระทรวงการคลัง]
วันพฤหัสบดีที่ 11 มิถุนายน 2563
SME D Bank ร่วมกับ LAZADA เดินหน้าฟื้นธุรกิจยุค New Normal จัดงานสัมมนาเชิงปฏิบัติการตลาดออนไลน์ “SME D ยกกําลัง 3” ครั้งที่ 1 [กระทรวงการคลัง]
SME D Bank ร่วมกับ LAZADA เดินหน้าฟื้นธุรกิจยุค New Normal จัดงานสัมมนาเชิงปฏิบัติการตลาดออนไลน์ “SME D ยกกําลัง 3” ครั้งที่ 1
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ บริษัท ลาซาด้า จํากัด เจ้าของแพลตฟอร์มช้อปปิ้งออนไลน์ชื่อดัง LAZADA จัดงานสัมมนาเชิงปฏิบัติการ “SME D ยกกําลัง 3 เปิดตลาดออนไลน์ กับ LAZADA” ครั้งที่ 1 เพื่อเตรียมความพร้อมยกระดับลูกค้า ผู้ประกอบการ เดินหน้าขับเคลื่อนฟื้นธุรกิจในยุค New Normal ภายใต้หัวข้อ ‘ขายออนไลน์สไตล์ LAZADA อย่างไรให้ปัง’ และ ‘เคล็ด(ไม่)ลับ ทําตลาดออนไลน์ง่ายกว่าพลิกฝ่ามือ’ โดยวิทยากรผู้เชี่ยวชาญ คุณกรณษา ปานสุวรรณ Senior Training Associated ในวันจันทร์ที่ 22 มิถุนายน 2563 เวลา 08.30 - 16.00 น. ณ ห้องประชุมแก้ววิเชียร อาคาร SME Bank Tower
สนใจสมัครได้แล้ววันนี้ ด้วยขั้นตอนง่ายๆ เพียงสแกน QR Code ในโปสเตอร์ หรือ คลิกลิงค์ https://coreportal.smebank.co.th/osr.php?qid=204 สอบถามข้อมูลเพิ่มเติมได้ที่ ฝ่ายลูกค้าสัมพันธ์ โทร. 02-265-4258 และ 4409
รัฐบาลไทย-ข่าวทำเนียบรัฐบาล-นายกรัฐมนตรีเชิญชมการแสดงโขน มูลนิธิส่งเสริมศิลปาชีพในสมเด็จพระนางเจ้าสิริกิติ์  พระบรมราชินีนาถตอน “พิเภกสวามิภักดิ์”
วันพุธที่ 24 ตุลาคม 2561
นายกรัฐมนตรีเชิญชมการแสดงโขน มูลนิธิส่งเสริมศิลปาชีพในสมเด็จพระนางเจ้าสิริกิติ์  พระบรมราชินีนาถตอน “พิเภกสวามิภักดิ์”
คณะผู้แสดงโขน เข้าพบพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การแสดงโขน มูลนิธิส่งเสริมศิลปาชีพตอน “พิเภกสวามิภักดิ์”
วันนี้ (24 ตุลาคม 2561) เวลา 08.30 น. ก่อนการประชุมคณะรัฐมนตรี ณ บริเวณห้องโถง ตึกบัญชาการ 1 ทําเนียบรัฐบาล นายอนุชา ทีรคานนท์ คณะกรรมการจัดการแสดงโขน มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ นําคณะผู้แสดงโขน เข้าพบพลเอก ประยุทธ์ จันทร์โอชา นายกรัฐมนตรีเพื่อประชาสัมพันธ์การแสดงโขนมูลนิธิส่งเสริมศิลปาชีพตอน “พิเภกสวามิภักดิ์” ซึ่งจะจัดแสดงระหว่าง 3 พฤศจิกายน - 5 ธันวาคม 2561 ณ หอประชุมเล็ก ศูนย์วัฒนธรรมแห่งประเทศไทย
ด้วยพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงพระกรุณาโปรดเกล้าฯ ให้มีการจัดแสดง “โขน” ซึ่งนับเป็นสมบัติอันล้ําค่าของชาติขึ้นเป็นประจําทุกปี เพื่อเผยแพร่นาฏศิลป์ชั้นสูงอันเก่าแก่ของไทยให้อยู่สืบไป ในปี 2561 นับเป็นวาระโอกาสพิเศษฉลองครบรอบ 10 ปี ของการจัดแสดงโขนของมูลนิธิส่งเสริมศิลปาชีพฯ ในสมเด็จพระนางเจ้าสิริกิติ์ พระบรมราชินีนาถ โดยได้เลือกบทโขนรามเกียรติ์ ตอน “พิเภกสวามิภักดิ์” มาจัดแสดงตามรูปแบบโขนหลวง การแสดงผสมผสานศิลปะการแสดงแบบประเพณีกับเทคโนโลยีสมัยใหม่อย่างสวยงาม ซึ่งมีฉากสําคัญ เช่น ฉากทศกัณฑ์ขับไล่พิเภกออกจากกรุงลงกา , ฉากพิเภกถอดชฎา สาระสําคัญของโขนมูลนิธิส่งเสริมศิลปาชีพตอน “พิเภกสวามิภักดิ์” นั้นยังแสดงออกถึงความจงรักภักดี ความรักในความถูกต้อง และคุณธรรมระหว่างพระรามซึ่งเป็นสัญลักษณ์ของพระมหากษัตริย์และพิเภกในฐานะตัวแทน ประชาชน
นายกรัฐมนตรี ได้กล่าวชื่นชมและมอบกําลังใจแก่คณะทํางานและนักแสดงที่ร่วมกันแสดงโขน ซึ่งเป็นการสืบทอดวัฒนธรรมแก่เยาวชน คนรุ่นหลัง นายกรัฐมนตรีกล่าวว่า “สิ่งที่สําคัญคือการถ่ายทอดและนําเสนอ ที่เข้าใจง่าย กระชับ แต่เนื้อหายังต้องคงสาระที่ครบถ้วน แสดงให้ถึงความงดงามของศิลปะการแสดงของไทย” นอกจากนี้ ยังได้กําชับคณะทํางานและผู้แสดงดูแลสุขภาพร่างกายให้แข็งแรง และพร้อมจะไปให้กําลังใจและชมการแสดงด้วย โอกาสนี้ คณะผู้แสดงได้มอบ ประติมากรรม ดํานูนต่ํารูปพระจันทร์ทรงรถ โดยอาจารย์สุดสาคร ชายเสมเสม อาจารย์ผู้สร้างฉากและผู้ออกแบบแก่นายกรัฐมตรี ด้วย
ทั้งนี้ สมเด็จพระเทพรัตนราชสุดา ฯ สยามบรมราชกุมารี จะเสด็จพระราชดําเนินไปทรงเป็นประธานและทอดพระเนตรการแสดงโขน ตอน “พิเภกสวามิภักดิ์” ในวันอังคารที่ 30 ตุลาคม 2561 เวลา 19.00 น. ณ ศูนย์วัฒนธรรมแห่งประเทศไทย ในการนี้ นายกรัฐมนตรีและภริยา ร่วมรับเสด็จ ฯ และชมการแสดงด้วย พร้อมกันนี้ นายกรัฐมนตรียังมอบหมายให้สํานักงานปลัดสํานักนายกรัฐมนตรี เป็นเจ้าภาพรอบการแสดงในวันที่ 6 พฤศจิกายน 2561 เพื่อเปิดโอกาสให้ภาคีเครือข่าย หน่วยงาน ภาครัฐ เอกชน สถาบันการศึกษา ประชาชนและสื่อมวลชนที่รับเชิญร่วมเข้าชมโดยไม่ค่าเสียค่าใช้จ่าย
อนึ่ง การแสดงโขนมูลนิธิส่งเสริมศิลปาชีพตอน “พิเภกสวามิภักดิ์” จะจัดแสดงระหว่างวันที่ 3 พฤศจิกายน ถึง วันที่ 5 ธันวาคม 2561 ณ หอประชุมใหญ่ ศูนย์วัฒนธรรมแห่งประเทศไทย จําหน่ายบัตรแล้ววันนี้ที่เว็บไซต์ http://www.thaiticketmajor.com เค้าเตอร์ไทยทิคเก็เมเจอร์ทุกสขา หรือ โทร. 02-2623456 หรือสายด่วนวัฒนธรรม 1765
.....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว. พม. กำชับเจ้าหน้าที่หน่วยงานในพื้นที่ จ.ประจวบคีรีขันธ์ และ จ.เพชรบูรณ์ เร่งบูรณาการช่วยเหลือ กรณีพ่อบ้าน พี่เลี้ยงเด็กกระทำอนาจารเด็กหญิง
วันพฤหัสบดีที่ 18 พฤษภาคม 2560
รมว. พม. กําชับเจ้าหน้าที่หน่วยงานในพื้นที่ จ.ประจวบคีรีขันธ์ และ จ.เพชรบูรณ์ เร่งบูรณาการช่วยเหลือ กรณีพ่อบ้าน พี่เลี้ยงเด็กกระทําอนาจารเด็กหญิง
รมว. พม. กําชับเจ้าหน้าที่หน่วยงานในพื้นที่ จ.ประจวบคีรีขันธ์ และ จ.เพชรบูรณ์ เร่งบูรณาการช่วยเหลือ กรณีพ่อบ้าน พี่เลี้ยงเด็กกระทําอนาจารเด็กหญิง
วันนี้(18 พ.ค. 60) เวลา 16.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยถึงกรณี สื่อสังคมออนไลน์ มีการโพสต์และแชร์ภาพเหตุการณ์พ่อบ้านมูลนิธิเด็กแห่งหนึ่งในอําเภอหัวหิน จังหวัดประจวบคีรีขันธ์ กระทําอนาจารเด็กหญิงในความดูแลหลายคนอย่างต่อเนื่อง และมีมารดาของเด็กหญิงวัย 13 ปี รายหนึ่ง ได้เข้าแจ้งความกับเจ้าหน้าที่ตํารวจ ว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.)ได้กําชับให้พัฒนาสังคมและความมั่นคงของมนุษย์จังหวัดประจวบคีรีขันธ์ (พมจ.ประจวบคีรีขันธ์) พร้อมด้วยบ้านพักเด็กและครอบครัวจังหวัดประจวบคีรีขันธ์ ร่วมกับหน่วยงานที่เกี่ยวข้อง เร่งลงพื้นที่ตรวจสอบข้อเท็จจริง และเยียวยาฟื้นฟูสภาพจิตใจเด็กหญิงดังกล่าวอย่างใกล้ชิด พร้อมให้การช่วยเหลือคุ้มครองสวัสดิภาพเด็กตามพระราชบัญญัติคุ้มครองเด็ก พ.ศ. 2546
นายณรงค์ กล่าวต่อว่าหัวหน้าบ้านพักเด็กและครอบครัวจังหวัดประจวบคีรีขันธ์ สังกัดกรมกิจการเด็กและเยาวชน (ดย.) ได้ประสาน พมจ.ประจวบคีรีขันธ์ ในการลงพื้นที่ให้ความช่วยเหลือเด็กหญิงดังกล่าว โดยได้พามารดา ของเด็กหญิงเข้าแจ้งความกับพนักงานสอบสวนที่สถานีตํารวจภูธรหัวหิน พร้อมสอบปากคําเด็กหญิงผู้เสียหายเป็นที่เรียบร้อยแล้ว จากนั้น สภ.หัวหิน ได้ขออํานาจศาลออกหมายจับตัวผู้ถูกกล่าวหาเพื่อมาดําเนินคดี
นายณรงค์ กล่าวต่ออีกว่าสําหรับมารดาของเด็กหญิงดังกล่าวได้แจ้งความประสงค์ที่จะพาลูกสาว กลับไปอุปการะดูแลด้วยตนเองที่จังหวัดเพชรบูรณ์ ซึ่งบ้านพักเด็กและครอบครัวจังหวัดประจวบคีรีขันธ์ ได้ประสานกับโรงเรียนของเด็กหญิงในจังหวัดประจวบคีรีขันธ์ เพื่อออกใบรับรองผลการเรียนให้เด็กหญิงสามารถกลับไปเรียน อย่างต่อเนื่องในภูมิลําเนาของมารดาได้ อีกทั้งประสานความร่วมมือกับพัฒนาสังคมและความมั่นคงของมนุษย์จังหวัดเพชรบูรณ์ (พมจ.เพชรบูรณ์) ให้การช่วยเหลือคุ้มครองสวัสดิภาพเด็กหญิงตามพระราชบัญญัติคุ้มครองเด็ก พ.ศ. 2546 และการศึกษาอย่างต่อเนื่องในระยะยาวแล้วเมื่อวันที่ 16 พ.ค. ที่ผ่านมา
"ทั้งนี้ สําหรับประชาชนพบเห็น หรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม OSCC โทร 1300 ตลอด 24 ชั่วโมง ซึ่งกระทรวงการพัฒนาสังคมและความมั่นคงของมนุษย์ พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-ก.แรงงาน เน้นบริการผ่านระบบออนไลน์ฝึกทักษะฝีมือแรงงาน สู้โควิด-19
วันจันทร์ที่ 13 เมษายน 2563
ก.แรงงาน เน้นบริการผ่านระบบออนไลน์ฝึกทักษะฝีมือแรงงาน สู้โควิด-19
กรมพัฒนาฝีมือแรงงาน กระทรวงแรงงาน จัดเตรียมช่องทางออนไลน์ บริการพัฒนาฝีมือแรงงาน           ร่วมรณรงค์ให้ประชาชน อยู่บ้านหยุดเชื้อเพื่อชาติ
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากการที่รัฐบาลมีมาตรการส่งเสริมให้ประชาชนอยู่ในที่พักอาศัย ทํางานจากที่บ้าน งดการเดินทางออกจากบ้านโดยไม่จําเป็น เพื่อเป็นการป้องกันการแพร่ระบาดของเชื้อไวรัสโควิด-19 นั้น กพร. ในฐานะหน่วยงานที่ยังคงมีภารกิจให้บริการประชาชน ซึ่งต้องดําเนินการอย่างต่อเนื่อง อาทิ การทดสอบมาตรฐานฝีมือแรงงานแห่งชาติ การรับรองความรู้ความสามารถ รวมถึงการฝึกอบรมฝีมือแงงาน ขอรับรองหลักสูตรและค่าใช้จ่ายให้แก่สถานประกอบกิจการที่ฝึกอบรมทักษฝีมือแรงงานให้กับพนักงานของตนเอง เป็นต้น กพร. จึงได้เตรียมช่องทาง การให้บริการประชาชนและสถานประกอบกิจการผ่านระบบออนไลน์ เพื่อความสะดวก รวดเร็ว หลีกเลี่ยงการสัมผัสใกล้ชิดป้องกันการแพร่เชื้อตามมาตรการของรัฐบาล
นายธวัช กล่าวต่อไปว่า ระบบบริการที่กพร. เปิดให้บริการมี 8 ระบบ ประกอบด้วย 1) ระบบสมัครฝึกอบรมฝีมือแรงงาน 2) ระบบสมัครทดสอบมาตรฐานฝีมือแรงงาน 3) ระบบยื่นขอรับรองความรู้ความสามารถ 4) ระบบยื่นขอมีสมุดประจําตัว 5) ระบบยื่นขอขึ้นทะเบียนเป็นผู้ประเมิน 6) ระบบยื่นขอรับรองหลักสูตรและค่าใช้จ่ายในการฝึกอบรมฝีมือแรงงาน 7) ระบบยื่นขอประเมินเงินสมทบกองทุนพัฒนาฝีมือแรงงาน และ 8) แอปพลิเคชัน “รวมช่าง” ค้นหาช่างฝีมือดี บริการประชาชน จํานวน 3 ช่าง ได้แก่ ช่างไฟฟ้าภายในอาคาร ช่างเครื่องปรับอากาศ และช่างประปาและสุขภัณฑ์ สําหรับประชาชนที่สนใจสามารถเข้าไปใช้บริการระบบได้ที่เว็บไซต์กรมพัฒนาฝีมือแรงงาน www.dsd.go.th สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 0 2245 4035
“สําหรับในช่วงเวลานี้กพร. ได้เปิดรับสมัครฝึกอาชีพผ่านโครงการฝึกอาชีพตามปรัชญาของเศรษฐกิจพอเพียงในครัวเรือนขึ้น ตั้งเป้าดําเนินการกว่า 7,800 คน รวม 390 รุ่น ผู้สนใจก็สามารถสมัครฝึกอบรมผ่านระบบ การให้บริการออนไลน์ ได้เช่นกัน เชิญชวนประชาชนสมัครผ่านระบบดังกล่าว หากมีข้อสงสัยโทรสอบถามไปยังหน่วยงานกพร. สถาบันพัฒนาฝีมือแรงงานและสํานักงานพัฒนาฝีมือแรงงานได้เช่นกัน เพื่อลดการเดินทางออกจากที่พักอาศัย” อธิบดีกพร. กล่าวทิ้งท้าย
รัฐบาลไทย-ข่าวทำเนียบรัฐบาล-กรุงไทยจัดโปรโมชั่นลุยงาน Money Expo ที่โคราช
วันพฤหัสบดีที่ 16 สิงหาคม 2561
กรุงไทยจัดโปรโมชั่นลุยงาน Money Expo ที่โคราช
ธนาคารกรุงไทย จัดโปรโมชั่นพิเศษในงานมหกรรมการเงินโคราช ครั้งที่ 12 (Money Expo Korat 2018) ระหว่างวันที่ 17-19 สิงหาคม 2561 ที่ MCC HALL The Mall Korat จ.นครราชสีมา
ธนาคารกรุงไทย จัดโปรโมชั่นพิเศษในงานมหกรรมการเงินโคราช ครั้งที่ 12 (Money Expo Korat 2018) ระหว่างวันที่ 17-19 สิงหาคม 2561 ที่ MCC HALL The Mall Korat จ.นครราชสีมา ภายใต้แนวคิด Live Smart กรุงไทยเข้าใจคุณ ด้วยสไตล์ Co-working Space มีพื้นที่ให้ลูกค้าใช้บริการทางการเงินได้สะดวกสบายมากยิ่งขึ้น
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย เปิดเผยว่า โปรโมชั่นเด่นๆ ภายในงานมหกรรมการเงินโคราช ได้แก่ ฟรีค่าธรรมเนียมเมื่อทํา บัตร Krungthai Travel Card แบบพิมพ์ชื่อ บัตรที่สามารถแลกเงินต่างประเทศในอัตราพิเศษด้วยตนเองตลอด 24 ชม. ผ่าน Mobile Application ถึง 9 สกุลเงิน ได้แก่ ดอลลาร์สหรัฐ ยูโร ปอนด์ เยน ดอลลาร์ฮ่องกง ดอลลาร์ออสเตรเลีย ดอลลาร์สิงคโปร์ ดอลลาร์แคนาดา และดอลลาร์นิวซีแลนด์ ใช้ซื้อสินค้าและบริการ ณ ร้านค้าที่มีเครื่องหมาย VISA และถอนเงินที่เครื่อง ATM ในต่างประเทศ
สินเชื่อ Krungthai sSME ธุรกิจท่องเที่ยวและธุรกิจต่อเนื่อง ให้วงเงินสูงสุด 3 เท่า ของหลักประกัน ดอกเบี้ยเริ่มต้น 4% ต่อปี ผ่อนนาน 12 ปี สินเชื่อ Krungthai sSME รักกันยาวๆ ผ่อนนาน 10 ปี ปลอดเงินต้น 12 เดือน กู้ได้สูงสุด 100 ล้านบาท สินเชื่อ KTB SMEs บัญชีเดียว ดอกเบี้ยคงที่ 5% ต่อปี นาน 2 ปี กู้ได้สูงสุด 100 ล้านบาท สินเชื่อ Krungthai SME Soft Loan เพื่อซื้อหรือขยายเครื่องจักร ดอกเบี้ย 4% ต่อปี ผ่อนนาน 7 ปี ปลอดเงินต้น 12 เดือน สินเชื่อ Krungthai sSME ร้านค้าธงฟ้าประชารัฐ วงเงินกู้สูงสุด 20 ล้านบาท ระยะเวลากู้ไม่เกิน 7 ปี ไม่ต้องมีหลักทรัพย์ค้ําประกัน ดอกเบี้ยต่ําสุด MRR -1% ต่อปี ผ่อนชําระครบ 1 ปี ลดดอกเบี้ยลงอีก 1% ต่อปี สินเชื่อบุคคล กรุงไทย Smart Money ดอกเบี้ยพิเศษต่ําสุด 9% ต่อปี และสําหรับผู้ที่อยากมีบ้าน ธนาคารมี สินเชื่อที่อยู่อาศัย อัตราดอกเบี้ยพิเศษ ปีที่ 1-2 อัตราดอกเบี้ย MRR -3.75% ต่อปี ปีที่ 3 อัตราดอกเบี้ย MRR -3.50% ต่อปี หลังจากนั้น MRR-1.50% ต่อปี ในกรณีทําประกันชีวิตและประกันอัคคีภัย ผ่อนนาน 30 ปี ยื่นความจํานงภายในงานยกเว้นค่าธรรมเนียมประเมินราคาหลักทรัพย์ประกัน และค่าธรรมเนียมการตรวจงวดงาน
นอกจากนี้ ยังมีเงินฝากประจํา Expo Xtra ฝากระยะสั้น 3 เดือน ขั้นต่ํา 5 หมื่น – 1 ล้านบาท ธนาคารให้ดอกเบี้ยพิเศษสูงสุด 1.25% ต่อปี สําหรับผู้ที่เปิดบัญชีหรือฝากเงินภายในงาน และซื้อผลิตภัณฑ์ของธนาคารหรือบริษัทในเครือ ส่วนลูกค้าที่ใช้บริการหนังสือค้ําประกันทุกประเภท รับเงินคืนผ่านบัตร KTB e-Money สูงสุด 2,500 บาท
ผู้ลงทะเบียนขอสินเชื่อธุรกิจวงเงินตั้งแต่ 3 ล้านบาทขึ้นไป ผู้สมัครบัตรเดบิต บัตรเครดิต หรือเลือกลงทุนในผลิตภัณฑ์ของธนาคารและบริษัทในเครือรับของสมนาคุณ ทั้งนี้ ภายในบูธยังมีคาราวานตรวจสุขภาพฟรี กิจกรรมที่น่าสนใจและความบันเทิงหลากหลายรูปแบบให้ลูกค้าและผู้เข้าร่วมได้ร่วมสนุกตลอดงานอีกด้วย
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรียืนยันรัฐบาลและกทม.ทำงานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
วันจันทร์ที่ 23 มีนาคม 2563
โฆษกประจําสํานักนายกรัฐมนตรียืนยันรัฐบาลและกทม.ทํางานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
โฆษกประจําสํานักนายกรัฐมนตรียืนยันรัฐบาลและกทม.ทํางานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
วันนี้ (22 มี.ค. 63) เวลา 10.20 น. ณ ตึกสันติไมตรี ทําเนียบรัฐบาล ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี ชี้แจงกรณีเกิดการสับสนระหว่างการสื่อสารของรัฐบาลและกรุงเทพมหานคร ในประเด็นการประกาศมาตรการปิดพื้นที่เพิ่มเติมของกรุงเทพมหานครเมื่อวานนี้ว่า เมื่อวานได้มีสื่อหลายแขนงเข้ามาสอบถามในกรุ๊ปไลน์และไลน์ส่วนตัว ทั้งข่าวลือและข่าวที่มีที่มาและที่ไป รวมทั้งส่งข่าวลือมาให้ดู ทั้งสอบถามในไลน์ส่วนตัว โดยสื่อท่านหนึ่งในกรุ๊ปไลน์ได้ถามถึง ขนาดว่าจะมีการห้ามออกจากบ้านด้วยหรือไม่ หรือจะมีการล็อกดาว์นหรือไม่ ตนเองได้ทําหน้าที่ตรวจสอบให้และทราบจากรัฐมนตรีว่าการกระทรวงมหาดไทยว่า ขณะนี้ทางกรุงเทพมหานคร ได้ประชุมหารือเรื่องนี้อยู่ หากผลการประชุมออกมาอย่างไรทางกรุงเทพมหานครจะมีการแถลงการณ์เรื่องนี้เอง จึงได้ตอบกลับพี่น้องสื่อมวลชนในกรุ๊ปไลน์ว่า เป็นอํานาจสั่งการดังกล่าว คือ กระทรวงมหาดไทยและผู้ว่าราชการจังหวัด ซึ่งกําลังมีการหารือมาตรการต่างๆ ที่จะนํามาดําเนินการเพื่อสกัดกั้นการแพร่ระบาดของเชื้อไวรัสโควิด-19 โดยศึกษาอย่างละเอียด รอบคอบ ถี่ถ้วน จึงขอให้ประชาชนรอฟังประกาศ หรือความคืบหน้าจากกรุงเทพมหานครซึ่งจะเป็นผู้แถลงข่าวในเวลา 14.00 น. ของวานนี้
โฆษกรัฐบาลยืนยันว่า การทํางานระหว่างรัฐบาลและกรุงเทพมหานครเป็นไปแนวทางเดียวกัน ไม่มีความขัดแย้งระหว่างกัน สื่อหลายสํานักพาดหัวอย่างตรงไปตรงมา มีเพียงสื่อบางฉบับนําข่าวนี้ไปลงผิด ทําให้เกิดความสับสนและเข้าใจผิด ซึ่งตนไม่ได้บอกว่าจะไม่มีการปิดห้าง ไม่ได้ไปปฏิเสธ ไม่ได้บอกว่าเป็นข่าวปลอม เพียงแจ้งว่า อย่าเพิ่งไปเชื่อรายละเอียดข้อมูลอย่างไม่มีที่มาที่ไป อยากให้ทุกคนรอฟังการแถลงข่าว หรือหากมีความคืบหน้าศูนย์แถลงข่าวโควิด-19 ทําเนียบ จะเป็นผู้แถลงข่าวให้ประชาชนทราบอย่างทั่วถึง และขอให้หยุดการแพร่ข่าวที่ไม่มีที่มาที่ไป ซึ่งไม่เกิดประโยชน์ใดๆนอกจากความแตกตื่นที่ไม่ตรงกับข้อเท็จจริงอีกด้วย
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-มาเลเซีย พร้อมส่งเสริมความร่วมมือด้านสาธารณสุขระหว่างกันมากขึ้น
วันจันทร์ที่ 27 มกราคม 2563
ไทย-มาเลเซีย พร้อมส่งเสริมความร่วมมือด้านสาธารณสุขระหว่างกันมากขึ้น
ไทย-มาเลเซีย พร้อมส่งเสริมความร่วมมือด้านสาธารณสุขระหว่างกันมากขึ้น
วันนี้ (27 มกราคม 2563) เวลา 14.00 น. ณ ห้องนารี 2 ตึกนารีสโมสร ทําเนียบรัฐบาล ดาโตะ โจจี แซมูเอล (H.E. Dato’ Jojie Samuel) เอกอัครราชทูตมาเลเซียประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เพื่อแนะนําตัวเนื่องในโอกาสเข้ารับหน้าที่ สรุปสาระสําคัญ ดังนี้
รองนายกรัฐมนตรีกล่าวต้อนรับเอกอัครราชทูตมาเลเซียฯ ยินดีที่มีโอกาสได้พบกันในวันนี้ พร้อมทั้งชื่นชมความสัมพันธ์ระหว่างไทยกับมาเลเซียที่มีความใกล้ชิดกันมากขึ้นในทุกมิติ โดยเฉพาะภายหลังการเดินทางเยือนไทยอย่างเป็นทางการของ ตุน ดร.มหาธีร์ บิน โมฮัมหมัด นายกรัฐมนตรีมาเลเซีย ทั้งในด้านเศรษฐกิจ การค้าการลงทุน และการท่องเที่ยว
เอกอัครราชทูตมาเลเซียฯ ขอบคุณรองนายกรัฐมนตรีที่สละเวลาให้เข้าพบ รู้สึกยินดีที่ได้ดํารงตําแหน่งในประเทศไทย ยืนยันไทยเป็นมิตรประเทศที่สําคัญของมาเลเซียตลอดมา มาเลเซียพร้อมร่วมมือกับรัฐบาลไทยเพื่อผลักดันความร่วมมือระหว่างกันให้เป็นรูปธรรมมากขึ้น ตลอดจนยินดีที่ไทยกับมาเลเซียจะมีการประชุมคณะกรรมาธิการร่วมว่าด้วยความร่วมมือทวิภาคี (Thailand-Malaysia Joint Commission for Bilateral Cooperation-JC) ครั้งที่ 14 ในปีนี้ที่กรุงเทพฯ และในโอกาสนี้ ทั้งสองฝ่ายต่างเห็นพ้องว่าการจัดการประชุมประจําปี (Annual Consultation-AC) ระหว่างผู้นําจะเป็นประโยชน์และเป็นโอกาสเพื่อสานต่อความร่วมมืออันดีระหว่างกันต่อไป
ทั้งสองฝ่ายได้แลกเปลี่ยนความคิดเห็นเกี่ยวกับสถานการณ์การแพร่ระบาดของเชื้อไวรัสโคโรนาสายพันธุ์ใหม่ ซึ่งทั้งไทยและมาเลเซียกําลังเผชิญกับสถานการณ์การระบาดของเชื้อไวรัสดังกล่าวเช่นกัน โดยในไทยพบผู้ป่วยติดเชื้อทั้งหมด 8 ราย รักษาหายแล้ว 5 ราย ทั้งนี้ รองนายกรัฐมนตรีเน้นย้ําว่า ไทยมีมาตรการควบคุมโรคที่มีประสิทธิภาพตามมาตรฐานขององค์การอนามัยโลก พร้อมยืนยัน รัฐบาลมั่นใจว่าจะควบคุมสถานการณ์ดังกล่าวให้กลับสู่ภาวะปกติโดยเร็ว ทั้งนี้ เอกอัครราชทูตมาเลเซียฯ เชื่อมั่นในการดําเนินงานของรัฐบาล และประสิทธิภาพของระบบสาธารณสุขไทย ซึ่งในโอกาสนี้ ทั้งสองฝ่ายเห็นพ้องที่จะให้มีความร่วมมือทางการแพทย์ระหว่างกันมากขึ้น
นอกจากนี้ ทั้งสองฝ่ายพร้อมขยายการท่องเที่ยวระหว่างกัน โดยรองนายกรัฐมนตรีขอให้เอกอัครราชทูตมาเลเซียฯ สนับสนุนการท่องเที่ยวไทยของชาวมาเลเซียมากขึ้น ขณะที่ไทยก็จะสนับสนุนให้นักท่องเที่ยวไทยไปเที่ยวมาเลเซียมากขึ้นเช่นกัน โดยรองนายกรัฐมนตรีเห็นว่ามาเลเซียมีสถานที่ท่องเที่ยวทางธรรมชาติที่สวยงามนอกเหนือจากเมืองกัวลาลัมเปอร์ และปีนัง ได้แก่ เมืองอีโปห์ มะละกา ซาราวัก ซาบาห์ และลังกาวี เป็นต้น ในตอนท้าย รองนายกรัฐมนตรีเน้นย้ําว่า พร้อมให้ความช่วยเหลือมาเลเซียในส่วนที่รองนายกรัฐมนตรีรับผิดชอบดูแล ได้แก่ ด้านการคมนาคม สาธารณสุข และการท่องเที่ยว เพื่อความสัมพันธ์ที่แน่นแฟ้น และเป็นประโยชน์กับทั้งสองฝ่าย